สรุป 4 หุ้นพุ่งแรง-มีประเด็นหนุน ประจำวันนี้
สรุป 4 หุ้นพุ่งแรง-มีประเด็นหนุน ประจำวันนี้
2 ก.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ขึ้นแรงประจำวันนี้ (2 ก.ย.) ได้แก่
ราคาหุ้น บริษัท คราวน์ เทค แอดวานซ์ จำกัด (มหาชน) หรือ AJD ปิดตลาดวันนี้อยู่ที่ 1.64 บาท บวก 0.15บาท หรือ 10.07% ต่ำสุดที่ 1.51 บาท สูงสุดที่ 1.64 บาท มูลค่าการซื้อขาย 1.3 พันล้านบาท  บล.เคทีบี (ประเทศไทย) มองภาพรวมเทคนิคราคามีแนวโน้มแกว่งตัวขึ้น แนวต้าน 1.56-1.62 // 1.69
ราคาหุ้น บริษัท จัสมิน เทเลคอม ซิสเต็มส์ จำกัด (มหาชน) หรือ JTS ปิดตลาดวันนี้อยู่ที่ 1.49 บาท บวก 0.26 บาท หรือ 21.14% ต่ำสุดที่ 1.29 บาท สูงสุดที่ 1.58 บาท มูลค่าการซื้อขาย 185.72 ล้านบาท 
ราคาหุ้นบริษัท จรุงไทยไวร์แอนด์เคเบิ้ล จำกัด (มหาชน) หรือ CTW ปิดตลาดวันนี้ราคาอยู่ที่ 10.10 บาท บวก 2.30 บาท หรือ 29.49% สูงสุดที่ 10.10 บาท ต่ำสุดที่ 8.80 บาท มูลค่าซื้อขายที่ 19.73 ล้านบาท
ราคาหุ้นบริษัท แอร์โรว์ ซินดิเคท จำกัด (มหาชน) หรือ ARROW ปิดตลาดวันนี้ราคาอยู่ที่ 15.30 บาท บวก 1.50 บาท หรือ 10.87% สูงสุดที่ 16 บาท ต่ำสุดที่ 14.10 บาท มูลค่าซื้อขายที่ 118.21 ล้านบาท ทั้งนี้ JTS,CTW,ARROW เป็นหนึ่งในหุ้นที่คาดว่าจะได้รับผลดีมาตรการกระตุ้นเศรษฐกิจเพิ่มเติมครม.เห็นชอบให้การไฟฟ้านครหลวง (กฟน.) ดำเนินโครงการเพื่อนำสายไฟฟ้าอากาศลงสู่ใต้ดินในเขตกรุงเทพฯ วงเงิน 1.43 แสนล้านบาท
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน